
ГР. КРУМОВГРАД

Д  О  К Л  А  Д  Н  А   З  А  П  И  С  К  А

от  Себихан Керим Мехмед – кмет на община Крумовград

 
Относно: Приемане на Наредба за условията и реда за записване, отписване и преместване на деца в общинските детски градини и подготвителните групи към училищата на територията на община Крумовград

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

1. Причини и мотиви, които налагат приемането на Наредбата.

 
Образованието е национален приоритет, за постигането на който следва да се осигури равен достъп до качествено образование и приобщаване на всяко дете. Цел на образованието е ориентираност към интереса и към мотивацията на детето, към възрастовите и социалните промени в живота му, както и към способността му да прилага усвоените компетентности на практика. 

Съгласно разпоредбите на Закона за предучилищното и училищното образование и Наредба № 5 от 3.06.2016 г. за предучилищното образование, предучилищното образование се осъществява от детските градини, а задължителното предучилищно образование освен от детските градини може да се осъществява и от училищата, които могат да осигурят условия за това, при условията и по реда на държавния образователен стандарт за предучилищното образование и на държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие. 

В Наредба № 26 от 2008 г. за устройството и дейността на детските ясли и детските кухни и здравните изисквания към тях са регламентирани редът и начина за прием на деца в яслени групи към детски градини.
Разпоредбата на чл. 59, ал. 1 от Закона за предучилищното и училищното образование предвижда условията и редът за записване, отписване и преместване на деца в общинските детски градини да се определят с наредба на общинския съвет. 
Във връзка с горепосоченото и с оглед улесняване на родителите при записване, отписване и преместване на децата в общинските детски градини и  подготвителните групи към училищата на територията на община Крумовград и предвид необходимостта от привеждане разпоредбите на Наредбата в съответствие с приложимото законодателство, предлагаме приемането на изцяло нова Наредбата за условията и реда за записване, отписване и преместване на деца в общинските детски градини и подготвителните групи към училищата на територията на община Крумовград.

 2.  Цели, които се поставят.

 
С Решение  № 247 от Протокол №13/13.10.2016 г. на Общински съвет Крумовград е приета Наредба за условията и реда за записване, отписване и преместване на деца в детските градини на територията на община Крумовград. Същата е изменяна с Решение № 355 от 18.05.2017 г. от Общински съвет Крумовград. От последното изменение на наредбата през 2017 г. до настоящия момент има редица промени в нормативната уредба, касаещи предучилищното образование, които не са отразени в текстовете на наредбата, както и в нея не се съдържат условия и ред за записване на деца в яслени групи към детски градини и предучилищни групи към училища на територията на община Крумовград. Предвид гореизложеното е необходимо да бъде отменена Наредба за условията и реда за записване, отписване и преместване на деца в детските градини на територията на община Крумовград и да се приеме нова Наредба за условията и реда за записване, отписване и преместване на деца в общинските детски градини и подготвителни групи в училищата на територията на община Крумовград. С това се цели да се регламентира и приведе в съответствие с действащото законодателство условията и реда за записване, отписване и преместване на деца в общинските детски градини и подготвителни групи в училищата на територията на община Крумовград.
3.  Финансовите и други средства, които ще бъдат необходими за прилагането на новата уредба.
За прилагането на предлаганата Наредба за условията и реда за записване, отписване и преместване на деца в общинските детски градини и  подготвителните групи към училищата на територията на община Крумовград не са необходими финансови средства.

4. Очаквани резултати от прилагането, включително финансовите.
С приемането на новата Наредба ще се улеснят родителите при записване, отписване и преместване на децата в общинските детски градини, яслените групи към тях и подготвителни групи към училищата на територията на община Крумовград.

5. Анализ за съответствие с правото на Европейския съюз.

Предлаганият проект на Наредба за условията и реда за записване, отписване и преместване на деца в общинските детски градини и подготвителните групи към училищата на територията на община Крумовград, е с правно основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА). Разработен е в съответствие с разпоредбите на Закона за предучилищното и училищното образование, чийто норми са съобразени с Европейското законодателство. Това предопределя съответствието на предлагания проект с правото на Европейския съюз и с разпоредбите и целите на националното и местно законодателство.

Въз основа на горе изложеното и на основание чл. 17, ал. 1, т. 3 от Закона за местното самоуправление и местната администрация, в изпълнение на чл. 59, ал. 1 от Закона за предучилищното и училищното образование, чл. 76, ал. 3 и чл. 79 от Административно-процесуалния кодекс, предлагам Общински съвет Крумовград да вземе следното:

Р Е Ш Е Н И Е:
Приема Наредба за условията и реда за записване, отписване и преместване на деца в общинските детски градини и подготвителните групи към училищата на територията на община Крумовград

BНЕСЪЛ: ………/П/……………….

                                                                                      /СЕБИХАН  МЕХМЕД/

Изготвил: ………./П/………/К. Тюрдиева/

Съгласували: 

1. ……/П/………. /Н. Акиф/
2. ………/П/……../В. Пехливанова/

